Publication: Magyar Közlöny
Issue: MK-2003-4 (Year: 2003, Number: 4)
Era: 1990-2004
Section: szóló 1992. évi XXII. törvény, valamint az ezzel összefüggõ
Paragraph Index: 749

3. c) A munkaügyi ellenõrzésrõl szóló 1996. évi LXXV. törvény (Met.) módosításáról szóló elõterjesztéssel összefüggésben a munkaadói oldal által tett kifogások megvitatását követõen a munkaadói, a munkavállalói és a kormányoldal a következõkben állapodott meg: — A Kormány a Met. módosítására vonatkozó javaslatot olyan tartalommal nyújtja be az Országgyûléshez, hogy a munkaügyi bírság mértéke elsõ alkalommal, egy jogszabályi rendelkezés megsértése esetén ötvenezer forinttól kétmillió forintig, több jogszabályi rendelkezés megsértése, valamint a korábbi bírságot kiszabó határozat jogerõre emelkedésétõl számított három éven belüli újabb jogsértés esetén ötvenezer forinttól hatmillió forintig terjedhet. A bírság mértékére vonatkozó fenti szabály megállapítása nem érinti az eredeti javaslat azon rendelkezését, amely szerint a Met. 7. § (3) bekezdés b) pont szerinti bírság mértéke nem haladhatja meg a hárommillió forintot, ha az eljárás alá vont foglalkoztatónál az ellenõrzés megkezdésekor a foglalkoztatottak száma a 20 fõt nem haladja meg. — Elhagyásra kerül a Met. 7. § (5) bekezdésére tett javaslat, amely elõírja, hogy a munkaügyi bírságot telephelyenként kell kiszabni. — A Met. 1. § (3) bekezdésére tett javaslat tekintetében a kormányoldal megvizsgálja, hogy más kodifikációs technika alkalmazásával biztosítható-e a törvény személyi hatályára és a munkaerõ-kölcsönzés ellenõrzésére vonatkozó rendelkezések közötti összhang jogszabályon belüli megteremtése. E vizsgálat eredménye alapján kerül sor az elõterjesztésben szereplõ szöveg módosítására. — A teljesítménykövetelmény megállapítására vonatkozó ellenõrzési szabályt illetõen a kormányoldal a szöveget pontosítja. A jogszabálynak egyértelmûen azt kell elõírnia, hogy a teljesítménykövetelmény megállapítása tekintetében a munkaügyi ellenõrzés az elõzetes foglalkoztatói eljárás lefolytatásának tényére és a munkavállalóval történõ közlésre terjedhet ki. A szociális partnerek a tervezetet a fentiek szerint átdolgozott formában támogatják. Országos Érdekegyeztetõ Tanács Titkársága A gazdasági és közlekedési miniszter k ö z l e m é n y e az „Ipari Park” cím odaítélésérõl Az „Ipari Park” cím elnyerését szolgáló pályázati rendszer mûködtetésérõl szóló, többször módosított 19/1997. (V. 14.) IKIM rendelet szerint 2002-ben meghirdetett pályázat II. fordulójára, a szeptember 30-ig beérkezett pályázatok értékelése alapján „Ipari Park” cím viselésére jogosult parkok, illetve pályázók:

Source: https://magyarkozlony.hu/hivatalos-lapok/2f481c8424bbef097f29baef2c006a8d3d4aa440/dokumentumok/4fe779e034affc721c0b43ed6900690f6748e13d/letoltes